Ngohe Aromatawai: Āku mana puoro

**Paerewa Paetae Ngā Toi Puoro 91864:** Te whakaatu māramatanga ki ngā kaupapa here o te ao toi whānui i roto i ngā toi puoro

**Aronga:** Ngā Toi Puoro 3.5B v1

**Whiwhinga:** 4

**Te Horopaki**

Ko tāu nā mahi he rangahau i ngā kaupapa here mō te mana whakairo hinengaro (IP) e pā ana ki te mahi puoro, kia kore ai āu ake waiata e whānakohia, kia kore ai koe e raru ina waiata koe i tētahi waiata o tangata kē, o rōpū kē.

Ko tāu hoki he rangahau i ngā pāhao whānako ahurea (cultural misappropriation) o ngā waiata reo taketake me ngā pānga ki ngā kaipuoro taketake.

Māu anō ngā rangahau e mahi, ā, mā āu kohinga kōrero e whakatinana i tāu whakaaturanga.

Ka aromatawaingia tāu āhei ki te whakamārama i ngā kaupapa here, ngā ture me ngā waeture pērā i te manatārua, te mana whakairo hinengaro, ngā tikanga whakamahi waiata (tūmatanui) me te pānga o ēnei āhuatanga ki a koe hei kaipuoro.

**Hei Mahi**

Rangahaua ngā momo tikanga, ngā ture me ngā waeture mō te tiaki i āu ake waiata. Arotakengia ngā kitenga kia mārama ai ngā pānga ki a koe hei kaipuoro. Tautohua ngā āhuatanga e hāngai pū ana ki te whakatūturu waiata taketake (authenticating original music), ā, tautohua ngā tikanga, ngā ture me ngā waeture hei tiaki i a koe anō hei kaipuoro.

Whakaritea tāu whakaaturanga:

* whakamahia te reo o ngā toi puoro ki roto i te whakaaturanga
* tautohua ngā kaupapa here, ngā ture me ngā waeture e hāngai ana ki a koe hei kaipuoro
* tautohua ngā pānga o ngā ture me nga tikanga ki a koe hei kaipuoro
* tuhia, ā, parahautia ngā whakataunga.

**Taunakitanga:** **Ngā Toi Puoro 91864 Āku mana puoro**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| Ka matapaki i ngā kaupapa here e hāngai ana ki tētahi horopaki. Ka whakamārama i te pūtake o te kaupapa here me ōna āhuatanga, ka taunaki ai. *Hei tauira:**Kua tautohua ngā tikanga whakahaere kaupapa here, pērā i te:** *IP*
* *SOPA*
* *manatārua*
* *tikanga whakamahi waiata.*

*Kua tautohua ngā pānga o ngā ture me nga tikanga ki ngā kaipuoro me te kaupapa.* | Ka whakamārama i ngā tikanga whakahaere o te kaupapa here, me te pāpātanga ki horopaki kē atu. Ka matapaki i ngā hua o te kaupapa here, ka taunaki ai. *Hei tauira:**Kua whakamārama i ngā pānga o ngā kaupapa here ki ngā toi puoro.**Kua arotakengia ngā kaupapa here e hāngai ana ki te kaupapa.**Kua whakamārama i ngā painga me ngā herenga kia tū ai te kaupapa.*  | Ka whakamārama i ngā tikanga whakahaere o te kaupapa here, me te pāpātanga ki ngā horopaki huhua noa. Ka whakatau whakaaro mō ngā hua whānui o te kaupapa here, ka whakataurite ki kaupapa/horopaki kē atu, ka āta taunaki ai. *Hei tauira:**Kua whai taunaki te arotakenga o ngā kaupapa here ki te toi puoro.**Kua whai māramatanga te arotakenga o ngā tikanga o ngā kaupapa here e hāngai ana ki ngā toi puoro.**Kua parahau i ōna whakaaro mō ngā hua whānui o ngā kaupapa here me ngā whakatauritenga.* |